Jan Arnold Erichsen

Jan Arnold «Jappe» Erichsen (født 1. oktober 1937, død 5. februar 2023) var en norsk prest. Han var generalsekretær i Kirkens Nødhjelp.

Erichsen var utdannet prest. Han var sjømannsprest i New York og Hamburg, samt domprost i Kristiansand.«Betatt av Thailand», Aftenposten, 2. juni 2001, s. 37.

Fra 1978 til 1992 var Erichsen generalsekretær i Kirkens Nødhjelp.St. Olavs Orden til Erichsen, Kirkens Nødhjelp, 20. august 2004, besøkt 3. november 2009. I hans tid som generalsekretær ble organisasjonen bygget ut til en av Norges største humanitære bistandsorganisasjoner, med særlig vekt på fattigdomsbekjempelse og katastrofeinnsats internasjonalt, og med opplysningsarbeid og politisk påvirkning som viktige innsatsfelter innad i Norge. Erichsen har også drevet arbeid for fred og forsoning på Afrikas horn, og har spilt en særlig sentral rolle i Eritrea.

Erichsen var også direktør i «Sørlandet i 100», feiringen av Sørlandets hundreårsjubileum. I 2002 ble han valgt til styreleder i Flyktningerådet.«Nytt om navn», Aftenposten, 24. juni 2002, s. 10.

I 2004 ble Erichsen utnevnt til ridder av 1. klasse av St. Olavs Orden «for hans humanitære innsats».«Tildeling av ordener og medaljer: Søk i arkivet», kongehuset.no, besøkt 3. november 2009.

 Referanser 

Kategori:Norske lutherske prester
Kategori:Norske foreningspersoner
Kategori:Riddere av 1. klasse av St. Olavs Orden